PR9 ดีด 3% หลังร่วงรับปัจจัยลบไปแล้ว โบรกแนะ “ซื้อ” ลุ้นครึ่งปีหลังฟื้นตัวแกร่ง
PR9 ดีด 3% ราคาแตะ 17.70 บ. หลังราคาหุ้นร่วงสะท้อนปัจจัยลบกำไรไตรมาส 1/66 ต่ำคาดไปแล้ว โบรกแนะ “ซื้อ” เป้า 22 บ. ลุ้นครึ่งปีหลังฟื้นตัวแกร่ง ตามยอดผู้ป่วยต่างชาติเพิ่มขึ้น
PR9 ดีด 3% แตะ 17.70 บ. หลังราคาหุ้นร่วงสะท้อนปัจจัยลบไปแล้ว โบรกแนะ “ซื้อ” เป้า 22 บ. ลุ้นครึ่งปีหลังฟื้นตัวแกร่ง
17 พ.ค. 2566

ผู้สื่อข่าวรายงานว่า วันนี้ (17 พ.ค.66) ราคาหุ้นบริษัท โรงพยาบาลพระรามเก้า จำกัด (มหาชน) หรือ PR9 ล่าสุด ณ เวลา 12:19 น. อยู่ที่ระดับ 17.70 บาท บวก 0.50 บาท หรือ 2.91% สูงสุดที่ระดับ 17.80 บาท ต่ำสุดที่ระดับ 17.20 บาท ด้วยมูลค่าซื้อขาย 37.50 ล้านบาท

ทั้งนี้บล.ดีบีเอส วิคเคอร์ส ระบุในบทวิเคราะห์ แนะนำ “ซื้อ” หุ้น PR9 ราคาเป้าหมาย 22 บาท ราคาหุ้นสะท้อนปัจจัยลบไปพอสมควรแล้ว หลังกำไรสุทธิไตรมาส 1/66 ต่ำกว่าที่คาดไว้ 10% โดยลดลง 31% เมื่อเทียบจากปีก่อน และ 22% เมื่อเทียบจากไตรมาสก่อน การลดลงมาจาก 1) รายได้หด 1%เมื่อเทียบจากปีก่อน และ 13% เมื่อเทียบจากไตรมาสก่อน เป็น 957 ล้านบาท จากไม่มีรายได้โควิด 2) EBITDA margin หดลงเป็น 21.1% ในไตรมาส 1/66 1Q23จาก 27.5% ในไตรมาส 1/65 และ 22.0% ใน ไตรมาส 4/65
ขณะที่แนวโน้มผลประกอบการไตมาส 2/66 คาดกำไรสุทธิลดลงเมื่อเทียบจากปีก่อน และเมื่อเทียบจากไตรมาสก่อน แล้วค่อยไปฟื้นตัวดีขึ้นในช่วงครึ่งหลังปี 66 หนุนโดยการฟื้นตัวของรายได้คนไข้ต่างชาติ (จีน และเมียนมา) คาดการณ์กำไรสุทธิปี 66-67 เติบโต 1% และ 13% ตามลาดับ